ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
पेन्शन अदालत
गोवा, 28 ऑगस्ट 2023
मुख्य पोस्टमास्तर जनरल, महाराष्ट्र सर्कल, मुंबई यांच्यावतीने टपाल विभागाच्या निवृत्तीवेतनधारकांसाठी / कुटुंबनिवृत्तवेतनधारकांसाठी 53वी पेन्शन अदालत दिनांक 29-09-2023 रोजी 11.00 वाजता मुख्य पोस्टमास्तर जनरल, महाराष्ट्र सर्कल, मुंबई -400 001 येथे आयोजित केली आहे.
निवृत्तिवेतनधारकांच्या लाभाशी संबंधित तक्रारी, जे टपाल विभागातून निवृत्त झाले आहेत / ज्यांची सेवेत असताना मृत्यु झालेली आहे, टपाल विभाग, महाराष्ट्र आणि गोवा राज्यांचे निवृत्तिवेतनधारक ज्यांचे 3 महिन्यांच्या आत पूर्तता झालेली नाही अशा प्रकरणांचा डाक पेन्शन अदालत मध्ये विचार केला जाईल.
पेन्शन अदालत मध्ये पूर्णपणे कायदेशीर मुद्यांसह प्रकरणे,ई. वारसा प्रमाणपत्र, कल्पित पेन्शन, टीबीओपी / एमएसीपी पदोन्नती, वेतनश्रेणी वाढविणे आणि धोरणात्मक बाबींसह शिस्तभंगाच्या आणि डी.पी.सी च्या पुनरावलोकनासाठी प्रलंबित प्रकरणांचा विचार केला जाणार नाही.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 67
भारतीय निवडणूक आयोग
उत्तर प्रदेश आणि केरळमधून राज्य सभेच्या जागांसाठी पोटनिवडणुका
नवी दिल्ली, 30 जुलै 2020
उत्तर प्रदेश आणि केरळ राज्यात राज्यसभेची प्रत्येकी एक जागा रिक्त आहे, त्याचा तपशील खालीलप्रमाणे आहेः
|
|
राज्य
|
|
सदस्याचे नाव
|
|
कारण
|
|
रिक्त होण्याची तारिख
|
|
कार्यकाळ अवधी
|
|
उत्तरप्रदेश
|
|
बेनी प्रसाद वर्मा
|
|
निधन
|
|
27.03.2020
|
|
04.07.2022
|
|
केरळ
|
|
एम.पी.विरेंद्र कुमार
|
|
निधन
|
|
28.05.2020
|
|
02.04.2022
2. आयोगाने उत्तर प्रदेश आणि केरळमधून राज्यसभेच्या या रिक्त जागा भरण्यासाठी पुढील वेळापत्रकांनुसार पोटनिवडणुका घेण्याचे ठरविले आहे: -
|
|
अनु.क्र.
|
|
कार्यक्रम
|
|
तारीख
|
|
1
|
|
अधिसूचना जारी करणे
|
|
06 ऑगस्ट 2020 
|
|
2
|
|
अर्ज भरण्याची शेवटची तारीख
|
|
13 ऑगस्ट 2020 
|
|
3
|
|
अर्जांची छाननी
|
|
14 ऑगस्ट 2020 
|
|
4
|
|
उमेदवारी अर्ज मागे घेण्याची शेवटची तारीख
|
|
17 ऑगस्ट 2020 
|
|
5
|
|
मतदानाची तारीख
|
|
24 ऑगस्ट 2020 
|
|
6
|
|
मतदानाची वेळ
|
|
सकाळी 09:00 ते संध्याकाळी 04:00
|
|
7
|
|
मतमोजणी
|
|
24 ऑगस्ट 2020  संध्याकाळी 05:00 पर्यंत
|
|
8
|
|
निवडणूक प्रक्रिया पूर्ण होण्याची तारीख
|
|
26 ऑगस्ट 2020 
3. निवडणुक प्रक्रिया योग्य प्रकारे पार पाडताना कोविड-19 मधील आवश्यक उपाययोजनांचे पालन करण्यासाठी राज्यातील वरिष्ठ अधिका-याची नेमणूक करण्याचे निर्देश आयोगाने संबंधित मुख्य सचिवांना दिले आहेत.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
वाणिज्य आणि उदयोग मंत्रालय
भारत-ऑस्ट्रेलिया आर्थिक सहकार्य आणि व्यापार करारानंतर  पियुष गोयल ऑस्ट्रेलियाच्या तीन दिवसांच्या दौऱ्यावर
नवी दिल्ली, 5 एप्रिल 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पियुष गोयल आज ऑस्ट्रेलियाच्या 3 दिवसांच्या दौऱ्यासाठी नवी दिल्लीहून रवाना झाले.शनिवार, 2 एप्रिल रोजी भारत आणि ऑस्ट्रेलियाने आर्थिक सहकार्य आणि व्यापार  करारावर स्वाक्षरी केल्यानंतर लगेचच ते या दौऱ्यासाठी रवाना झाले आहेत. या दौऱ्यादरम्यान, मी लोकांपर्यंत आर्थिक सहकार्य आणि व्यापार करार घेऊन जाईन असे गोयल म्हणाले. उद्योजक, भारतीय विद्यार्थी, अनिवासी भारतीय इत्यादींशी संवादाचे नियोजन करण्यात आले आहे, असे त्यांनी सांगितले
या दौऱ्या दरम्यान गोयल आर्थिक सहकार्य आणि व्यापार करार पुढे नेण्याबाबत त्यांचे ऑस्ट्रेलियन समकक्ष, व्यापार, पर्यटन आणि गुंतवणूक मंत्री डॅन टेहान यांच्याशी व्यापक चर्चा करतील. आर्थिक सहकार्य आणि व्यापार करार हा एका दशकाहून अधिक काळानंतरचा भारताचा विकसित देशासोबतचा पहिला व्यापार करार आहे आणि हा करार उभय देशांमधील व्यापार सुधारण्यासाठी संस्थात्मक यंत्रणा प्रदान करतो. गोयल आज संध्याकाळी ऑस्ट्रेलियाच्या पंतप्रधानांचे विशेष व्यापार दूत टोनी अॅबॉट यांच्याशी चर्चा करतील.
त्याच्या अत्यंत व्यग्र वेळापत्रकात, गोयल उद्या मेलबर्न विद्यापीठ आणि ऑस्ट्रेलिया भारत संस्थेला भेट देतील. ते मेलबर्न विद्यापीठातील मेलबर्न लॉ स्कूलमध्ये मंत्री डॅन टेहान आणि मेलबर्न विद्यापीठाचे कुलपती अॅलन मायर्स यांच्यासोबत जनसंवाद कार्यक्रमाला संबोधित करतील.
गोयल ऐतिहासिक मेलबर्न क्रिकेट मैदानाला भेट देतील आणि भारतीय प्रसारमाध्यमांशी संवाद साधण्याबरोबरच मंत्री डॅन टेहान यांच्यासह ऑस्ट्रेलिया-इंडिया चेंबर ऑफ कॉमर्स अँड ऑस्ट्रेडला संबोधित करतील.नंतर ते मेलबर्नमधील शिव विष्णू मंदिराला भेट देतील आणि अनिवासी भारतीयांसोबतच्या एका समुदाय कार्यक्रमाला उपस्थित राहतील.
ऑस्ट्रेलियन कृषी उत्पादकांना गोयल भेटतील आणि पर्थमध्ये डेप्युटी प्रिमियर रॉजर कुक आणि शॅडो मंत्रिमंडळातील व्यापार मंत्री मॅडलिन किंग, यांच्याशी ते चर्चा करतील.ते पर्थ येथील वेस्टर्न ऑस्ट्रेलिया क्रिकेट मैदानाला  भेट देणार आहेत. आणि टूरिझम वेस्टर्न ऑस्ट्रेलियाच्या वतीने आयोजित पर्यटन कार्यक्रमाला उपस्थित राहणार असून भारतीय माध्यम प्रतिनिधींसोबत संवाद साधणार आहेत. शुक्रवारी संध्याकाळी पियुष गोयल कम्युनिटी सेंटर इंडियन सोसायटी ऑफ वेस्टर्न ऑस्ट्रेलियाला  संबोधित करतील.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 240
इलेक्ट्रॉनिक्स आणि माहिती तंत्रज्ञान मंत्रालय
‘आधार’ द्वारे नागरिकांचे जीवन सुकर करण्यासाठी भारतीय विशिष्ट ओळख प्राधिकरणाची 1947 टोल-फ्री हेल्पलाइन
सार्वजनिक सेवा सुव्यवस्थित करण्यासाठी आणि नागरिकांना अखंड सहाय्य प्रदान करण्यासाठी, भारतीय विशिष्ट ओळख प्राधिकरणाने  1947 क्रमांकाची ‘टोल-फ्री हेल्पलाइन’ म्हणजेच दूरध्वनीमार्फत मोफत मदतसेवा सुरु केली आहे. आधारशी संबंधित समस्या, प्रश्न आणि तक्रारींचे निराकरण करण्यासाठी ही हेल्पलाइन चोवीस तास सुरु राहणार आहे. त्यामुळे नागरिकांना त्वरित सहाय्य मिळविण्यासाठी सोयीची ठरणार आहे.
ही परिचलन स्वयं सहाय्य सेवा आठवड्याचे सर्व दिवस चोवीस तास स्वयं सहाय्य पद्धतीने  उपलब्ध आहे. टोल-फ्री हेल्पलाइन 1947 ही नागरिकांचे आधारशी संबंधित विविध प्रश्न सोडवण्यासाठी आणि त्यांना मार्गदर्शन करण्यासाठी तयार करण्यात आली आहे. जन्मतारीख, नाव, मोबाईल क्रमांक किंवा पत्ता यासारखे वैयक्तिक तपशील अद्ययावत करणे असो, की पीव्हीसी कार्डबद्दल माहिती शोधणे असो, ही हेल्पलाईन, आधार बाबतच्या कोणत्याही चौकशीसाठी सर्वसमावेशक उपाय आहे. त्याशिवाय, या हेल्पलाईनच्या मदतीने नागरिकांना त्यांच्या EID/UID ची सद्यःस्थिती तपासता येईल, घर नोंदणी सेवांसाठी सहाय्य मिळेल, आणि अद्ययावतीकरणाची विनंती फेटाळली गेली, तर त्यामागचे कारण समजू शकेल.
या सेवेचा वापर करण्यासाठी, नागरिक त्यांच्या लँडलाइन किंवा मोबाईल फोनवरून 1947 क्रमांक डायल करू शकतात. ही हेल्पलाईन 12 भाषांमधील संवादासाठी सक्षम असून, सहाय्य मिळवण्यासाठी भाषेचा अडथळा ठरणार नाही, हे सुनिश्चित करते. वापरकर्त्यांकडे स्वयंचलित IVRS प्रणाली द्वारे मार्गदर्शन मिळवण्याचा किंवा वैयक्तिक सहाय्य मिळवण्यासाठी आधार केअर एक्झिक्युटिव्हशी थेट संपर्क साधण्याचा पर्याय उपलब्ध असेल.
अद्ययावतीकरणाची विनंती नाकारली गेली, तर 1947 क्रमांकार कॉल करून नकाराचे कारण जाणून घेता येईल, आणि पुन्हा विनंती करण्यापूर्वी आवश्यक ती सुधारणा करण्याचा मार्ग उपलब्ध राहील. कॉल केल्यावर, नागरिकांना एसएमएसद्वारे संवाद क्रमांक त्वरित जारी केला जातो, ज्याच्या सहाय्याने ते आपल्या तक्रार निवारणाबाबतच्या प्रगतीचा मागोवा घेऊ शकतील. याशिवाय, आधार कार्ड एक्झिक्युटिव्हबरोबर हा संवाद क्रमांक सामायिक करून तक्रारीची सद्यःस्थिती तपासता येईल.
ज्यांना इलेक्ट्रॉनिक माध्यमातून संवाद करायचा आहे, त्यांना आपले प्रश्न, अभिप्राय, सूचना आणि तक्रारी देखील पुढील ईमेलवर पाठवता येतील.
help@uidai.gov.in.
त्याशिवाय पुढील अधिकृत पोर्टलवर ऑनलाइन तक्रार दखल करता येईल:
https://myaadhaar.uidai.gov.in/file-complaint.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 87 कोटी 25 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे तसेच खासगी रुग्णालयांकडे 5 कोटींहून अधिक मात्रा अजूनही शिल्लक
नवी दिल्ली, 1 ऑक्टोबर 2021
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
87,25,58,985
|
|
BALANCE AVAILABLE
|
|
5,00,47,650
राज्ये आणि केंद्रशासित प्रदेशांना आतापर्यंत भारत सरकारतर्फे खरेदी केलेल्या  आणि थेट राज्यांकडून खरेदीच्या झालेल्या अशा एकूण 87 कोटी 25 लाखांहून अधिक  मात्रांचा पुरवठा झाला आहे .
राज्ये/ केंद्रशासित प्रदेशांकडे कोविड प्रतिबंधक लसीच्या 5 कोटींहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
वाणिज्य आणि उदयोग मंत्रालय
पियुष गोयल यांच्या हस्ते तिसऱ्या राष्ट्रीय सार्वजनिक क्षेत्र खरेदी बैठकीचे उद्घाटन
नवी दिल्ली, 5 डिसेंबर 2019
केंद्रीय व्यापार, रेल्वे आणि उद्योग मंत्री पियुष गोयल तसेच राज्यमंत्री सोम प्रकाश यांच्या हस्ते तिसऱ्या राष्ट्रीय सार्वजनिक क्षेत्र खरेदी बैठकीचे आज नवी दिल्लीत उद्घाटन झाले. गव्हर्नमेंट ई मार्केट प्लेस आणि सीआयआयने संयुक्तरित्या या बैठकीचे आयोजन केले आहे.
ई मार्केट प्लेसने या मंचाच्या कार्यासाठी आवश्यक असणारा वेग, कौशल्य आदींची उच्च पातळी गाठली आहे, असे गोयल यांनी सांगितले. गव्हर्नमेंट ई मार्केट प्लेसमध्ये उत्पादनांचा दर्जा आणि सेवा यांच्याशी तडजोड केली जात नाही, असेही त्यांनी स्पष्ट केले. गेव्हर्नमेंट ई मार्केट प्लेस म्हणजे सर्वंकषता, खुलेपणा आणि प्रामाणिकता यांचा सर्वोच्च बिंदू असल्याचे गोयल म्हणाले.
B.Gokhale/J.Patankar/P.Kor
(Visitor Counter : 58
रेल्वे मंत्रालय
भारताच्या राष्ट्रपतींकडून आरपीएफ/आरपीएसएफ कर्मचाऱ्यांना उल्लेखनीय सेवेसाठी राष्ट्रपती पोलिस पदके आणि गुणवत्तापूर्ण सेवेसाठी पोलिस पदके
डी. बी. कासार, प्रधान मुख्य सुरक्षा आयुक्त/ दक्षिण पूर्व रेल्वे यांना उल्लेखनीय सेवेबद्दल राष्ट्रपती पोलिस पदक
नवी दिल्ली, 14 ऑगस्ट 2020
स्वातंत्र्यदिन 2020 च्या निमित्ताने भारताच्या राष्ट्रपतींनी खालील आरपीएफ/ आरपीएसएफ कर्मचाऱ्यांना उल्लेखनीय सेवेबदद्ल राष्ट्रपती पोलिस पदके आणि गुणवत्तापूर्ण सेवेबद्दल पोलिस पदके प्रदान केली आहेत.
उल्लेखनीय सेवेबद्दल राष्ट्रपती पोलिस पदक:
1. श्री. डी. बी. कासार, प्रधान मुख्य सुरक्षा आयुक्त/ दक्षिण पूर्व रेल्वे
गुणवत्तापूर्ण सेवेसाठी पोलिस पदक:
1. श्री. संतोष एन चंद्रन, डीआयजी/ आर अँड टी, रेल्वे बोर्ड
2. श्री. राजेंद्र रुपनवर, वरिष्ठ डीएससी / उत्तरपूर्व फ्रंटियर रेल्वे
3. श्रीमती सारिका मोहन, वरिष्ठ डीएससी/ उत्तर रेल्वे
4. श्री. शेख करिमुल्ला, सहाय्यक सुरक्षा आयुक्त/ दक्षिण मध्य रेल्वे
5. श्री. हिमांशू शेखर झा, सहाय्यक सुरक्षा आयुक्त / रेल्वे बोर्ड
6. श्री. गुरजसबीर सिंग, सहाय्यक सुरक्षा आयुक्त/ उत्तर रेल्वे
7. श्री. नेपाल सिंग गुर्जर, उपनिरीक्षक / 2बीएन आरपीएसएफ
8. श्री. एबी रशीद लोने, निरीक्षक / 6 बीएन आरपीएसएफ
9. श्री. एम. मोहम्मद रफी, हेड कॉन्स्टेबल / दक्षिण पश्चिम रेल्वे
10. श्री. शैलेश कुमार, निरीक्षक / उत्तर रेल्वे
11. श्री. सुधेंदु बिस्वास, सहाय्यक उपनिरीक्षक/ पूर्व रेल्वे
12. श्री. कवल सिंग, उपनिरीक्षक / 2बीएन आरपीएसएफ
13. श्री. के. वेंकटेस्वरालू, निरीक्षक/ दक्षिण मध्य रेल्वे
14. श्री. अश्रफ सिद्दीकी, निरीक्षक/ उत्तर पूर्व रेल्वे
15. श्री. सुरेंद्र कुमार, सहाय्यक उपनिरीक्षक/ उत्तर रेल्वेB.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
आदिवासी विकास मंत्रालय
'आदिवासी गौरव दिन ' सप्ताहमध्ये आदिवासी जीवनातील 3-C-हस्तकौशल्य, पाककृती आणि सांस्कृतिक वारसा यांचे दर्शन
नवी दिल्ली, 20 नोव्हेंबर 2021
देशातील आदिवासी समुदायांना समर्पित आठवडाभर चालणारा उत्सव 15 नोव्हेंबरपासून संपूर्ण देशभरात उत्साहात सुरू आहे आणि आदिवासी संस्कृतीच्या विविध छटांचे दर्शन घडवतो आहे.
स्वातंत्र्याच्या अमृत महोत्सवाचा एक भाग म्हणून पंतप्रधानांच्या हस्ते उद्घाटन करण्यात आलेला ‘आदिवासी गौरव दिन ' सोहळा संपूर्ण भारतात मोठ्या उत्साहात सुरू आहे. 15 नोव्हेंबरला महान आदिवासी स्वातंत्र्य सैनिक भगवान बिरसा मुंडा यांची जयंती असून दरवर्षी हा दिवस जनजाती गौरव दिवस म्हणून साजरा केला जाईल. आतापर्यंत दुर्लक्षित असलेल्या आदिवासी स्वातंत्र्यसैनिकांच्या वारशाचा गौरव करण्यासाठी देशभरात 15 नोव्हेंबरपासून विविध कार्यक्रम आयोजित केले जात आहेत.
या उत्सवांदरम्यान 13 राज्ये आणि नवी दिल्लीत विविध सांस्कृतिक कार्यक्रमांचे आयोजन करण्यात आले. भगवान बिरसा मुंडा यांचे नातू सुखराम मुंडा यांनी दिल्ली हाट येथे आदिवासींचा राष्ट्रीय उत्सव असलेल्या आदि महोत्सवाचे उद्घाटन केले, जो 30 नोव्हेंबरपर्यंत चालणार आहे. आदिवासी कलाकुसर, पाककृती आणि विविध आदिवासी समुदायांचा वारसा यांची भव्यता या महोत्सवात पहायला मिळेल. 200 हून अधिक स्टॉल्स असलेल्या प्रदर्शनात देशभरातील कारागिरांनी हाताने विणलेले सुती , रेशमी कपडे, हाताने बनवलेले दागिने आणि स्वादिष्ट पाककृतींचा आस्वाद घेता येईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
संरक्षण मंत्रालय
जहाजे आणि पाणबुड्या यांच्या दुरुस्तीचा आणि पायाभूत सुविधांच्या उभारणीचा भारतीय नौदलाकडून आढावा
नवी दिल्ली, 19 फेब्रुवारी 2020
भारतीय नौदलाची वार्षिक दुरुस्ती परिषद आणि वार्षिक पायाभूत सुविधा आढावा परिषद नौदलाच्या पूर्व कमांड मुख्यालयात, विशाखापट्टणम येथे सुरू आहे. 18 आणि 19 फेब्रुवारी असे दोन दिवस चालणाऱ्या या परिषदेचे अध्यक्षस्थान व्हाईस ॲडमिरल जी. एस. पाबी यांनी भूषवले आहे. नौदलाच्या तिन्ही कमांडचे प्रतिनिधी तसेच अंदमान निकोबार कमांडमधल्या तिन्ही दलांचे प्रतिनिधी या परिषदेला उपस्थित आहेत. भारतीय नौदलात सध्या कार्यरत असलेली सर्व जहाजे आणि पाणबुड्यांची स्थिती तसेच दुरुस्ती कामांचा आढावा या बैठकीत घेतला जाईल. नौदलाच्या वाढत्या गरजांनुसार पायाभूत सुविधा उपलब्ध करून देण्याबाबत आराखडाही यावेळी निश्चित केला जाईल.
पूर्व नौदल कमांडचे फ्लॅग ऑफिसर, व्हाईस ॲडमिरल अतुल कुमार जैन यांच्या हस्ते या परिषदेचे उद्घाटन झाले. नौदलाच्या सर्व शस्त्र आणि उपकरणांची सज्जता ठेवण्यात दुरुस्ती विभागाचे कार्य वाखाणण्यासारखे आहे, असे ते म्हणाले. उत्तम दर्जाची जहाजे आणि पाणबुड्या तयार करण्यात या विभागाने पूर्ण प्रयत्न केले असून विशेषत: समुद्रावर राहणाऱ्या जहाजांमध्ये कर्मचाऱ्यांची सुरक्षा आणि कार्यक्षमतेवर विशेष मेहनत घेतली आहे, असे त्यांनी सांगितले. नौदलाला लागणारी जहाजे, शस्त्रास्त्र आणि इतर उपकरणे मेक इन इंडिया उपक्रमांतर्गत भारतात बनवण्याचा प्रयत्न करावा, असे आवाहन त्यांनी संबंधितांना केले.
B.Gokhale/R.Aghor/P.Kor
(Visitor Counter : 89
शिक्षण मंत्रालय
काशी तमिळ संगमममध्ये सहभागी होण्यासाठी तमिळ व्यावसायिकांची तुकडी काशीत दाखल
तमिळ व्यावसायिकांनी घेतलं श्री काशी विश्वनाथ मंदिरात जाऊन दर्शन; संध्याकाळी गंगा आरतीही करणार
नवी दिल्ली, 6 डिसेंबर 2022
तमिळ उद्योजकांची तुकडी ‘काशी तमिळ संगमम’ मध्ये सहभागी होण्यासाठी एर्नाकुलम-पाटणा सुपरफास्ट एक्सप्रेस रेल्वेगाडीने काशी या तीर्थक्षेत्री काल रात्री पोहोचली. वाराणसी कॅन्टोनमेंट रेल्वे स्थानकावर या तुकडीचे आगमन होताच अतिरिक्त विभागीय रेल्वे व्यवस्थापक लालजी चौधरी यांनी त्यांचे पुष्पहार घालून स्वागत केले. यावेळी पुष्पवृष्टीही करण्यात आली.
व्यावसायिकांच्या या शिष्टमंडळाने सकाळी ‘श्री काशी विश्वनाथ मंदिर’ आणि ‘गंगा घाट’ येथे जाऊन प्रार्थना केली. त्यांनी ‘माता विशालाक्षी’ आणि ‘माता अन्नपूर्णा’ यांच्या दरबारात जाऊन प्रार्थना केली. त्यांच्या दौऱ्याचा एक भाग म्हणून ते रविदास घाटावरही जाणार आहेत आणि गंगा आरतीतही सहभागी होतील.
बनारस हिंदू विद्यापीठाच्या परिसरात आज ‘कार्तिकाई दीपम’ हा प्रसिद्ध प्रकाशोत्सव साजरा होणार आहे. विद्यापीठाचा परिसर हजारो दिव्यांनी उजळून निघेल. बनारस हिंदू विद्यापीठाच्या विद्यार्थ्यांनी आणि तमिळनाडूहून आलेल्या पाहुण्यांनी हे स्थळ सजवले आहे.
R.Aghor/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
पंतप्रधान कार्यालय
पंतप्रधानांचा 20 ऑक्टोबर रोजी उत्तरप्रदेश दौरा, कुशीनगर आंतरराष्ट्रीय विमानतळाचे करणार उद्घाटन
महापरिनिर्वाण मंदिरात अभिधम्म दिनानिमित्त आयोजित कार्यक्रमात पंतप्रधान होणार सहभागी
कुशीनगरमधील राजकिया वैद्यकीय महाविद्यालयाची कोनशिला बसवणे आणि विविध विकास प्रकल्पांचे उद्घाटन तसेच पायाभरणीही पंतप्रधान करणार
पंतप्रधान नरेंद्र मोदी 20 ऑक्टोबर, 2021 रोजी उत्तर प्रदेशच्या दौऱ्यावर जाणार आहेत. पंतप्रधान सकाळी 10 च्या सुमाराला कुशीनगर आंतरराष्ट्रीय विमानतळाचे उद्घाटन करतील. त्यानंतर, सकाळी साडेअकराच्या सुमाराला, ते महापरिनिर्वाण मंदिरात अभिधम्म दिनानिमित्त आयोजित कार्यक्रमात सहभागी होतील. त्यानंतर, पंतप्रधान दुपारी 1:15 च्या सुमाराला, कुशीनगरमधील विविध विकास प्रकल्पांचे उद्घाटन आणि पायाभरणी करण्यासाठी एका सार्वजनिक कार्यक्रमात सहभागी होतील.
कुशीनगर आंतरराष्ट्रीय विमानतळाचे उद्घाटन
कुशीनगर आंतरराष्ट्रीय विमानतळाचे उदघाटन, श्रीलंकेच्या कोलंबो येथून उड्डाण करणाऱ्या विमानानाच्या आगमनाने होणार आहे. श्रीलंकेहून येणाऱ्या या विमानात शंभरहून अधिक बौद्ध भिक्कूंच्या शिष्टमंडळाचा समावेश आहे. यात पवित्र बुद्ध अवशेष घेऊन येणाऱ्या 12 सदस्यीय शिष्टमंडळाचाही समावेश आहे. या शिष्टमंडळात श्रीलंकेतील बौद्ध धर्माच्या चारही अनुनायक  आणि निकतांचे  यांचा समावेश आहे, जसे की अस्गिरिया, अमरापुरा, रमण्य, मालवट्टा. तसेच कॅबिनेट मंत्री नमल राजापक्षे यांच्या नेतृत्वाखालील श्रीलंका सरकारचे पाच मंत्रीही शिष्टमंडळात आहेत.
कुशीनगर आंतरराष्ट्रीय विमानतळ अंदाजे 260 कोटी रुपयांच्या गुंतवणुकीतून उभारले आहे. देशांतर्गत आणि आंतरराष्ट्रीय यात्रेकरूंना भगवान बुद्धांच्या महापरिनिर्वाण स्थळाला भेट देण्यास आणि जगभरातील बौद्ध तीर्थस्थळांना जोडण्याचा हा प्रयत्न आहे. विमानतळाची सेवा उत्तर प्रदेश आणि बिहारच्या जवळपासच्या जिल्ह्यांनाही मिळणार आहे. त्यामुळे या क्षेत्रातील गुंतवणूक आणि रोजगाराच्या संधींना चालना देण्यासाठी हे एक महत्त्वाचे पाऊल ठरणार आहे.
महापरिनिर्वाण मंदिरात अभिधम्म दिन
पंतप्रधान महापरिनिर्वाण मंदिराला भेट देतील, भगवान बुद्धांच्या मूर्तीला अर्चना आणि चिवर अर्पण करतील तसेच बोधी वृक्षाचे रोपही ते लावणार आहेत.
अभिधम्म दिनानिमित्त आयोजित कार्यक्रमात पंतप्रधान सहभागी होतील. हा दिवस बौद्ध भिक्खूंसाठी तीन महिन्यांनंतर परतीच्या पावसाळी कालाचे -वर्षावास किंवा वासाच्या समाप्तीचे प्रतीक आहे, त्या दरम्यान ते विहार आणि मठात एकाच ठिकाणी थांबतात आणि प्रार्थना करतात. या कार्यक्रमात श्रीलंका, थायलंड, म्यानमार, दक्षिण कोरिया, नेपाळ, भूतान आणि कंबोडिया तसेच विविध देशांचे राजदूत उपस्थित राहणार आहेत.
पंतप्रधान अजिंठा फ्रेस्को, बौद्ध सूत्र सुलेखन-कॅलिग्राफी आणि वडनगर आणि गुजरातमधील इतर ठिकाणांहून उत्खनन केलेल्या बौद्ध कलाकृतींच्या चित्रांच्या प्रदर्शनालाही भेट देणार आहेत.
विकास प्रकल्पांचे उद्घाटन आणि पायाभरणी
पंतप्रधान बरवा जंगल, कुशीनगर येथे एका सार्वजनिक कार्यक्रमात सहभागी होतील. या कार्यक्रमात ते 280 कोटी रुपयांहून अधिक खर्चाने बांधण्यात येणाऱ्या राजकिया वैद्यकीय महाविद्यालय, कुशीनगरची पायाभरणी करतील. वैद्यकीय महाविद्यालयात 500 खाटांचे रुग्णालय असेल आणि शैक्षणिक सत्र 2022-2023 मध्ये एमबीबीएस अभ्यासक्रमातील 100 विद्यार्थ्यांना प्रवेश दिला जाईल. पंतप्रधान 180 कोटी रुपयांपेक्षा जास्त किमतीच्या 12 विकास प्रकल्पांचे उद्घाटन आणि पायाभरणीही करतील.
सांस्कृतिक मंत्रालय
युनेस्कोच्या जागतिक वारसासाठी ‘द वॉल्ड सिटी ऑफ जयपूर’ हा पुढला प्रस्ताव-डॉ. महेश शर्मा
(नवी दिल्ली, 31 जुलै 2018
युनेस्कोच्या जागतिक वारशासाठी भारतातील राजस्थानमधील ‘द वॉल्ड सिटी ऑफ जयपूर’ ची शिफारस करण्यात आली आहे. परिचालन मार्गदर्शक तत्त्वे 2017 नुसार दरवर्षी केवळ एका स्थळाची शिफारस करता येते. जागतिक वारशाची मान्यता मिळणे ही अभिमानाची बाब आहे. यामुळे स्थानिक अर्थव्यवस्थेला चालना मिळून रोजगार निर्मितीतही वाढ होते.
भारतात एकूण 37 जागतिक वारसा स्थळे आहेत. सांस्कृतिक राज्यमंत्री  आणि पर्यावरण, वन आणि हवामान बदल राज्यमंत्री डॉ. महेश शर्मा यांनी आज राज्यसभेत ही माहिती दिली.
B.Gokhale/S.Kane/P.Kor
पंतप्रधान कार्यालय
तेलंगणातील नागरकुर्नूल येथील अपघातात झालेल्या जीवितहानीबद्दल पंतप्रधानांकडून दुःख व्यक्त
पंतप्रधान राष्ट्रीय मदतनिधीतून केली मदत घोषित
तेलंगणातील नागरकुर्नूल येथील अपघातात झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे. या दुर्घटनेत मरण पावलेल्यांच्या कुटुंबांना प्रत्येकी 2 लाख रुपयांची तर जखमी झालेल्यांना प्रत्येकी 50,000 रुपयांची मदत ही पंतप्रधानांनी घोषित केली आहे.
पंतप्रधान कार्यालयातर्फे जारी करण्यात आलेल्या ट्विटर संदेशात पंतप्रधान म्हणतात, "तेलंगणामध्ये नागरकुर्नूल येथील अपघातात मरण पावलेल्या व्यक्तींच्या कुटुंबीयांच्या दुःखात मी सहभागी आहे. जखमी व्यक्तींच्या प्रकृतीत लवकरात लवकर सुधारणा होवो अशी प्रार्थना. या दुर्घटनेत मरण पावलेल्यांच्या कुटुंबांना प्रत्येकी 2 लाख रुपयांची तर जखमी झालेल्यांना प्रत्येकी 50,000 रुपयांची मदत, पंतप्रधान राष्ट्रीय मदतनिधीतून करण्यात येईल.- पंतप्रधान मोदी."
संरक्षण मंत्रालय
व्हाईस अॅडमिरल एस एन घोरमाडे, एव्हीएसएम, एनएम यांनी नौदल उप-प्रमुख म्हणून पदभार स्वीकारला
नवी दिल्ली, 31 जुलै 2021
व्हाईस अॅडमिरल एस एन घोरमाडे, एव्हीएसएम, एनएम यांनी आज सकाळी साऊथ ब्लॉक, नवी दिल्ली येथे आयोजित एका औपचारिक समारंभात व्हाईस अॅडमिरल जी. अशोक कुमार, पीव्हीएसएम, एव्हीएसएम, व्हीएसएम, एडीसी यांच्याकडून नौदल उप-प्रमुख म्हणून पदभार स्वीकारला.
व्हाईस अॅडमिरल एन. घोरमाडे हे राष्ट्रीय संरक्षण प्रबोधिनी , खडकवासला, युनायटेड स्टेट्स नेव्हल वॉर कॉलेज, न्यूपोर्ट, रोड आयलंड, आणि नेव्हल वॉर कॉलेज, मुंबईचे माजी विद्यार्थी आहेत.
भारतीय नौदलाच्या आघाडीच्या युद्धनौकांवर त्यांनी अनेक वर्षे सेवा बजावली. 37 वर्षांच्या कारकिर्दीत, त्यांच्या असंख्य नेमणुका झाल्या. त्यांच्या महत्त्वाच्या परिचालन नेमणुकांमध्ये कमांड्स ऑफ गाइडेड मिसाइल फ्रिगेट आयएनएस ब्रह्मपुत्र, पाणबुडी बचाव जहाज आयएनएस निरीक्षक, आणि माईनस्वीपर आयएनएस अलेप्पी आणि गाइडेड मिसाइल फ्रिगेट आयएनएस गंगाचे सेकंड इन कमांड यांचा समावेश आहे. त्यांच्या कमांड दरम्यान आयएनएस निरीक्षकला प्रथमच युनिट प्रशस्तिपत्र देण्यात आले.
त्यांना भारताच्या राष्ट्रपतींकडून 26 जानेवारी 17 रोजी अति विशिष्ट सेवा पदक आणि 2007 मध्ये नौसेना पदक आणि 2000 मध्ये नौदलप्रमुखांकडून कमेंडेशन देऊन गौरवण्यात आले. त्यांनी व्हाईस अॅडमिरल जी. अशोक कुमार यांच्याकडून पदभार स्वीकारला. ते 39 वर्षापेक्षा अधिक काळाच्या सेवेनंतर 31 जुलै 21 रोजी निवृत्त झाले.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 310
अर्थ मंत्रालय
मिशन मोड मध्ये कामगारांना रोजगारक्षम कौशल्ये आणि ज्ञानाने सुसज्ज करण्यासाठी सरकार वचनबद्ध
राष्ट्रीय शिक्षण धोरणामध्ये व्यावसायिक शिक्षण आणि कौशल्य विकासावर विशेष भर
राष्ट्रीय प्रशिक्षणार्थी प्रोत्साहन योजनेअंतर्गत 31 डिसेंबर 2022 पर्यंत 21.4 लाख प्रशिक्षणार्थीची उद्योगामध्ये नियुक्ती
कारागीर प्रशिक्षण योजने अंतर्गत 30 ऑक्टोबर 2022 पर्यंत 91.7 लाख विद्यार्थ्यांना प्रशिक्षण देण्यात आले
केंद्रीय अर्थ आणि कॉर्पोरेट व्यवहार मंत्री, निर्मला सीतारामन यांनी आज संसदेत आर्थिक सर्वेक्षण 2022-23 अहवाल मांडला.
नवी दिल्ली, 31 जानेवारी 2023
सर्वेक्षणात असे म्हटले आहे की, केंद्रीय मंत्रालयाच्या स्थापनेसह, सरकारने राष्ट्रीय कौशल्य विकास मिशन तसेच कौशल्य विकास आणि उद्योजकता राष्ट्रीय धोरण सुरू केल्यामुळे कौशल्य परिसंस्था सुधारण्याच्या आणि त्याला लागू करण्याच्या प्रयत्नांना वेग आला. राष्ट्रीय शिक्षण धोरण  2020 मध्ये देखील देखील, व्यावसायिक शिक्षण आणि कौशल्य विकासावर विशेष लक्ष केंद्रित करण्यात आले आहे. व्यावसायिक शिक्षणाला सामान्य शिक्षणाबरोबर जोडणे आणि व्यावसायिक शिक्षणाला मुख्य प्रवाहात आणणे, देशाच्या शिक्षण व्यवस्थेतील प्रमुख सुधारणा म्हणून ओळखली गेले आहे.
आर्थिक वर्ष 21 चा लेबर फोर्स सर्व्हे  अर्थात कामगार सर्वेक्षण हे दर्शविते की आर्थिक वर्ष 19 आणि आर्थिक वर्ष 20 च्या तुलनेत आर्थिक वर्ष 21 मध्ये तरुणांमधील औपचारिक व्यावसायिक/तांत्रिक प्रशिक्षण  आणि कामकाज सक्षम लोकसंख्या  यामध्ये सुधारणा झाली आहे. ग्रामीण आणि शहरी दोन्ही क्षेत्रांतील पुरुष आणि महिलांमध्ये कौशल्य विकास झाला आहे.
औपचारिक कौशल्य प्रशिक्षण देणाऱ्या आस्थापनांची  आणि नोकरीवर प्रशिक्षण देणाऱ्या आस्थापनांची  अंदाजित टक्केवारी आरोग्य क्षेत्रात क्षेत्रात सर्वाधिक होती, त्यापाठोपाठ आर्थिक सेवा  क्षेत्र होते.
स्किल इंडिया मिशन 
स्किल इंडिया मिशन अल्पकालीन आणि दीर्घकालीन प्रशिक्षण कार्यक्रमांद्वारे कौशल्य प्रशिक्षण , कौशल्य-पुनर्प्रशिक्षण  आणि कौशल्य-वृद्धी प्रशिक्षण  यावर लक्ष केंद्रित करते. या मिशन अंतर्गत, सरकार 20 पेक्षा जास्त केंद्रीय मंत्रालये/विभागांच्या माध्यमातून देशभरात विविध कौशल्य विकास योजना राबवत आहे. मुद्रित माध्यमे, इलेक्ट्रॉनिक माध्यमे आणि राज्य सरकारांच्या मोहिमांद्वारे या कार्यक्रमाचा प्रचार केला जातो. कौशल्य परीसंस्थेच्या सर्वसामान्य चौकटीत जास्तीतजास्त प्रदेशाचा समावेश केला जात आहे, जेणेकरून सरकारी कौशल्य कार्यक्रमांचा प्रभाव संपूर्ण कौशल्य परिसंस्थेमध्ये एकसमान दिसून येईल.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 213